b'\n_START_ARTICLE_\nTrollavtalen\n_START_PARAGRAPH_\nTrollavtalen er en internasjonal eksportavtale for norsk naturgass. Avtalen ble undertegnet i mai 1986 av Den norske stats oljeselskap (som var eiere av Trollfeltet) og Vest-Europas store gassdistribut\xc3\xb8rer Ruhrgas, BEB Erdgas und Erd\xc3\xb6l og Thyssengas. Avtalen omfattet leveranser av 450 milliarder m\xc2\xb3 naturgass fra Trollfeltet og Sleipner \xc3\x98st. Verdien av avtalen var omkring 800 milliarder kroner, og den ble undertegnet ti \xc3\xa5r f\xc3\xb8r leveransene startet. Trollavtalen har f\xc3\xb8rt til at det har blitt bygget tre gassledninger, som transporterer gass fra Norge til resten av Europa. Partene i avtalen har sagt den opp med virkning fra 31. desember 2018.'